burgasdotpro/wikipedia huggingface dataset:
Jakub Bart-Ćišinski

Jakub Bart-Ćišinski (* 20. august 1856, Pančicy-Kukow – † 16. september 1909, Pančicy-Kukow) bol lužickosrbský básnik, dramatik, prozaik a katolícky kňaz.
Štúdium.
Od svojich pätnástich rokov študoval v Prahe, najprv na gymnáziu na Malej Strane neskôr teológiu na Karlovej univerzite. Bol členom lužického semináru, združenia "Serbówka" a taktiež prispieval do jej periodika "Kwětki". V tomto období napísal aj svoje prvé dielo "Moje serbske wuznaće". Okrem vlastnej tvorby sa venoval aj prekladaniu do hornolužickej srbčiny (mimo iné preložil aj Kollárovu "Slávy dcéru" a Mickiewiczovu "Ódu na radosť").
Tvorba.
Preslávil sa najmä ako básnik, za svojho života vydal celkom 14 zbierok, ale nevenoval sa výhradne poézii a jej prekladu. Napísal aj prvú lužickosrbskú drámu "Na hrodźišću", inšpirovanú královédvorským rukopisom. Okrem toho napísal veselohru "Stary Serb" a napísal prozaické dielo "Narodowc a wotrodźeńc".
Ako katolícky farár bol v ostrom konflikte so svojimi nadriadenými, farárom sa stal až po 18 rokoch kaplánovania, bol prideľovaný do nemeckých oblastí mimo Lužicu. Pôsobil napr. v Drážďanoch, Kamenici či v Radebergu. Na dva roky bol dokonca preložený do severných Čiech, do kláštora v Zákupoch na Českolipsku. Možnosť pôsobiť v Lužici mu umožnil skorý odchod do dôchodku v roku 1903.
V rokoch 1876 až 1881 bol nakladateľom časopisu Lipa Serbska a v rokoch 1904 až 1909 časopisu Łužica. Svoje diela písal výhradne vo svojom materskom jazyku, hornolužickej srbčine.
Vo svojom diele bojoval proti rezignácii a bol silno národne orientovaný, za čo bol kritizovaný aj od mnohých Lužických Srbov, ale na druhej strane ho škrel rozpor spôsobený mladosrbským hnutím, na čo reagoval aj vo svojej tvorbe.
Pochovaný je na cintoríne vo Wotrowe.
Ján Čapkovič

Ján Čapkovič (* 11. január 1948, Bratislava) je bývalý slovenský futbalista a reprezentant Česko-Slovenska.
Klubová kariéra.
So svojim bratom - dvojčaťom Jozefom Čapkovičom vytvorili najúspešnejšiu bratskú dvojicu v histórii česko-slovenského futbalu. Do Slovana Bratislava prišli z Červenej hviezdy Bratislava. V belasom drese vybojovali najväčší klubový úspech, keď 21. mája 1969 v Bazileji porazili vo finále Pohára víťazov pohárov FC Barcelona 3:2, pričom tretí gól strelil práve Ján Čapkovič. V Slovane získal tri majstrovské tituly a tri pohárové trofeje. Strelil rovnú stovku gólov, po Jánovi Arpášovi (146) a Jozefovi Luknárovi (119) je tretím najlepším strelcom v histórii Slovana Bratislava. Vo svojej dobe patril k najrýchlejším futbalistom, stovku behal za 11 sekúnd.
Reprezentačná kariéra.
V reprezentácii Česko-Slovenska debutoval 25. septembra 1968 v Kodani v kvalifikačnom zápase o postup na MS 1970 proti Dánsku (3:0). Zúčastnil sa aj finálového turnaja MS 1970 v Mexiku, kde nastúpil v záverečnom zápase česko-slovenskej reprezentácie s Anglickom (0:1). V reprezentácii končil v roku 1974 s bilanciou 20 zápasov a 6 gólov.
Úspechy.
Klubové
Individuálne
Na hrodźišću

Na hrodźišću (hornolužickosrbsky: Na hradisku) je dráma v piatich dejstvách hornolužickosrbského autora Jakuba Bart-Ćišinskeho napísaná roku 1879. Je to jedno z prvých diel tamojšieho národného obrodenia, a prvá dráma v hornolužickej srbčine. Okrem toho vyšla v poľštine a nemčine.
Dej.
Dej sa odohráva roku 805 na hradisku neďaleko Budyšína (dnešného Bautzenu v Sasku). Na svadbu Wjelesława, syna milčanského kráľa Miliducha a Łady, dcéry polabského kráľa Brónmila, príde posol so správou, že Frankovia napadli polabský kmeň Glomačanov. Kráľ Miliduch chce spojiť bojovníkov všetkých polabských kmeňov a poslať ich do boja. Wjełeslaw si v zápase s Tungelom vybojuje právo stať sa vodcom armády ale odmieta priniesť obety pohanským bohom, lebo sa stal kresťanom. Srbskí starešinovia v tom vidia zradu a odsúdia ho na smrť. Pred popravou blesk zabíja najvyššieho kňaza a zničí Hradisko. Všetci to pokladajú za znamenie kresťanského Boha a sú ochotní nasledovať Wjelesława v boji za národnú slobodu.
Islamský štát

Islamský štát môže byť:
Pavlovské mokřady

Pavlovské mokřady je prírodná rezervácia ev. č. 1064 severovýchodne od obce Benešov v okrese Blansko.
Ochrana.
Predmetom ochrany je rašelinisko prechodového až vrchoviskovéhoho typu, ako jediná lokalita v rámci geomorfologického celku Drahanskej vrchoviny s výskytom chránených a ohrozených druhov rastlín: brezy bielej ("Betula pubescens"), vstavačovca májového ("Dactylorhiza majalis"), páperníka pošvatého ("Eriophorum vaginatum"), kosatca sibírskeho ("Iris sibirica"), rosičky okrúhlolistej ("Drosera rotundifolia"), vachty trojlistej ("Menyanthes trifoliata"), kľukvy, ďalej chránených a ohrozených druhov živočíchov: mloka horského ("Triturus alpestris"), vretenice severnej ("Vipera berus"), niekoľkých druhov skokanov, ľabtušky lúčnej ("Anthus pratensis") a ďalších.
Kunašir

Kunašir (; po āinsky Kunaširi — Čierny ostrov; 国後島, "Kunasiri-tó") je najjužnejší ostrov ruských Kurilských ostrovov. Administratívne patrí do ruskej Sachalinskej oblasti. Od japonského ostrova Hokkaido ho oddeľuje prieliv Nemuro. Na ostrov si robí nárok Japonsko, ktoré ho považuje za súčasť prefektúry Hokkaido.
Ainský názov (Kunaširi) ostrova znamená "čierny ostrov", podľa sfarbenia miestnych lesov. Na ostrove ležia štyri činné sopky, najznámejšia z nich je Ťaťa.
Geografia.
Rozloha ostrova je asi 1490 km². Má pretiahnutý tvar, tiahne sa od severovýchodu na juhozápad v dĺžke 123 km, šírka ostrova sa pohybuje od sedem do tridsať kilometrov. 
Obyvateľstvo.
Na ostrove žije okolo 8-tisíc ľudí (2007). Centrom ostrova je sídlo mestského typu Južno-Kuriľsk, najväčšie mesto celého súostrovia, blízko ktorého je prístav. Letisko, ktoré zabezpečuje spojenie so Sachalinom, sa nachádza pri sídle Mendelejevo.
Indické národné hokejbalové družstvo mužov

Indické národné hokejbalové družstvo mužov je národné družstvo mužov, ktoré reprezentuje Indiu v medzinárodných hokejbalových súťažiach a priateľských zápasoch. Funguje pod záštitou "Indian Ball Hockey Federation" (IBHF). Družstvo vzniklo v roku 2002 a v roku 2003 niektorí jeho hráči boli súčasťou na Majstrovstvách sveta 2003. Od roku 2005 sa zúčastňuje majstrovstiev sveta ako samostatný subjekt. Jeho najväčším úspechom je zisk striebornej medaily z majstrovstiev sveta v roku 2009.
Vrcholné podujatia.
Indické družstvo sa zúčastnilo piatich turnajov majstrovstiev sveta, prvýkrát v roku 2005 v americkom Pittsburghu. Na prvom turnaji sa z B divízie prepracovalo až k zápasu o 5. miesto. V ňom s prehralo a obsadilo celkové 6. miesto. To ho oprávňovalo účinkovať na nasledujúcom turnaji v nemeckom Ratingene v A divízii, v ktorej sa aj udržalo. Najväčší úspech dosiahlo o dva roky neskôr v Plzni, kde sa dostalo do finále turnaja, v ktorom prehralo s až v predĺžení. Na ďalších dvoch turnajoch sa nezúčastnilo a tak v roku 2015 muselo opäť začínať iba v skupine B divízie. Tú vyhralo, rovnako ako aj preliminačný zápas s a obsadilo celkové 9. miesto, čím opätovne postúpilo v roku 2017 do skupín A divízie.
Volčansk

Volčansk môže byť:
Michálkovice

Michálkovice je bývalé mestečko a od 24. novembra 1990 mestský obvod štatutárneho mesta Ostrava.
História.
Prvá písomná zmienka pochádza z 12. septembra 1440. Michálkovice boli až do roku 1630 súčasťou Sliezskej Ostravy, ku ktorej sa znovu pripojili v roku 1714. Do polovice 19. storočia išlo o výhradne poľnohospodársku obec. Rozvoj priemyslu v okolí i nález uhlia na jej území zmenil poľnohospodársky ráz dediny. Cisárskym rozhodnutím z 27. januára 1866 sa Michálkovice stali samostatnou obcou. Dňa 1. apríla 1907 boli povýšené na mestečko. Od 1. júla 1941 boli pripojené k Moravskej Ostrave. Od roku 1946 do roku 1960 boli mestským obvodom mesta Ostravy. V rokoch 1961 – 1990 boli súčasťou mestského obvodu Slezská Ostrava.
František Kaberle

František Kaberle môže byť:
Cesta II. triedy 528 (Slovensko)

Cesta II. triedy 528 bola v rokoch 1946 až 1950 cesta II. triedy na Slovensku.
História.
Cesta viedla v koridore časti dnešnej cesty II/585 z Lučenca do obce Rároš (m.č. obce Trenč), odkiaľ mala po moste cez Ipeľ (v tom čase zničenom na konci II. svetovej vojny) pokračovať do Maďarska v smere do mesta Szécsény. V roku 1950 bola preklasifikovaná na cestu I. triedy číslo I/71 a jej pôvodné číslo bolo použité v Česku. V 90-tych rokoch bola cesta prekategorizovaná späť na cestu II. triedy a spolu s dovtedajšou cestou II/565 bola zaradená ako nová cesta II/585.
Urup (ostrov)

Urup (; po āinsky ウルㇷ゚ — Urup; 得撫島, "Uruppu-tó") je neobývaný ostrov južnej skupiny ruských Kurilských ostrovov. Administratívne patrí do ruskej Sachalinskej oblasti. Rozlohou (približne 1 450 km²) je štvrtý najväčší v súostroví Kurily. V rokoch 1946–1991 bolo na ostrove umiestnené pohraničné vojsko ZSSR. V súčasnosti na ostrove nie je stále osídlenie.
Geografia.
Urup je oddelený prielivom Urup od ostrovov Čornyje Bratia, ktoré sa nachádzajú 30 km severovýchodne, a Vriesovým prielivom od ostrova Iturup, nachádzajúceho sa asi 40 km juhozápadne. Má pretiahnutý tvar, tiahne sa od severovýchodu na juhozápad v dĺžke 116 km, šírka ostrova dosahuje maximálne dvadsať kilometrov. Najvyšším bodom ostrova je skupina sopiek Ivao ().
Urup

Urup môže byť:
Cesta II. triedy 565 (Slovensko)

Cesta II. triedy 565 je zaniknutá cesta II. triedy na Slovensku. Dnes je súčasťou cesty II/585.
História.
Cesta viedla v koridore časti dnešnej cesty II/585 z obce Pôtor okolo Dolnej Strehovej do osady Rároš (miestna časť obce Trenč), kde sa napájala na cestu I/71. V 90. rokoch bola cesta I/71 preložená do inej trasy a jej pôvodná trasa bola zlúčená s cestou "II/565" do novej cesty II/585.
Klára Melíšková

Klára Melíšková (* 29. november 1971, Kladno) je česká divadelná a filmová herečka, bývalá manželka herca Lukáša Hlavicu, nevesta herca a maliara Miloša Hlavicu a herečky Růženy Merunkovej, švagriná zosnulej herečky Anny Bendovej.
Vyštudovala herectvo na Katedre alternatívneho a bábkového divadla Divadelnej fakulty Akadémie múzických umení v Prahe v roku 1999. Jej ročník pod vedením Miroslava Krobota vytvoril v roku 1997 základ dnešného divadelného súboru Dejvického divadla.
Lukáš Hlavica

Lukáš Hlavica (* 7. október 1965, Praha) je český rozhlasový a televízny herec a dabér.
Pochádza z umeleckej rodiny, jeho starý otec aj otec boli herci, strýko je operný spevák. Mamička je tiež filmová a televízna herečka. Absolvoval odbor herectvo na pražskej DAMU. V súčasnej dobe tu pôsobí ako pedagóg. Je známy ako úspešný dabér, ďalej sa venuje divadelnej réžii. V roku 2019 načítal audioknihu Tiché lži (vydala Audiotéka) a audioknihu Zlatý dům (vydala Audiotéka).
Kunštátská obora

Kunštátská obora je prírodná pamiatka ev. č. 1921 na juhozápadnom okraji obce Kunštát v okrese Blansko. Oblasť spravuje AOPK Brno.
Ochrana.
Predmetom ochrany sú listnaté porasty okolo zámku Kunštát. Zámocký les je pri východnom okraji Českomoravskej vrchoviny regionálne významnou lokalitou jedinečného kontaktu rôznych spoločenstiev listnatého lesa 3. dubobukového a 4. bukového vegetačného stupňa v prírode blízkom až prirodzenom stave s bohatou synusiou bylín a tráv. Staré duté stromy sú významným hniezdiskom vtáctva.
K najvýznamnejším druhom dovezených drevín patrí dub americký "(Quercus L.)", lipa strieborná "(Tilia argentea)", tis červený "(Taxus baccata)", tuja západná "(Thuja occidentalis)" a vzácny orgován čínsky "(Syringa chinensis)".
V Jezdinách

V Jezdinách je prírodná pamiatka ev. č. 1810 severovýchodne od obce Kněževes v okrese Blansko. Oblasť spravuje AOPK KS Brno.
Ochrana.
Dôvodom ochrany je zachovanie jedinečného krajinného celku kultúrnej krajiny regionálneho významu s vysokou ekologickou a estetickou hodnotou. Jedná sa o ukážku neobyčajne veľkého druhového bohatstva teplomilných, hájových, lúčnych a typicky lesných rastlín, podmienených vápencovým podložím. Na lokalite rastie niekoľko druhov zvlášť chránených rastlín, ako je vemenník dvojlistý "(Platanthera bifolia)", vtáčia prilba biela "(Cephalanthera alba)", veternica lesná "(Anemone sylvestris)", črievičník papučkový "(Cypripedium calceolus)", jednokvietok veľkokvetý "(Moneses uniflora)", vstavačovec Fuchsov "(Dactylorhiza fuchsii)" ai.
Hersica

Hersica je prírodná pamiatka ev. č. 1868, ktorá sa nachádza v okrese Blansko. Správa AOPK Brno.
Predmetom ochrany sú mokraďové spoločenstvá s prirodzenými jelšinami a vysokým výskytom bledule jarnej "(Leucojum vernum)".
Loucká obora

Loucká obora je prírodná pamiatka ev. č. 1875 južne od obce Louka v okrese Blansko. Oblasť spravuje AOPK KS Brno.
Ochrana.
Predmetom ochrany je jedinečný zvyšok prestarnutého bukového porastu (cca 170 rokov) s prímesou jaseňa a zväčša bukových porastov mladších vekových tried. Najmä v starších bučinách sa nachádza druhovo bohatý bylinný podrast. Ide o významné biocentrum druhového bohatstva zmiešaného listnatého lesa uprostred smrekových monokultúr.
Černá skála (prírodná pamiatka, okres Blansko)

Černá skála je prírodná pamiatka ev. č. 1805, lokalita Lipovec pri Blansku v okrese Blansko. Správa AOPK Brno.
Ochrana.
Predmetom ochrany je zvlášť cenný biotop obojživelníkov s vysokou ekologickou hodnotou. Jadrom zvlášť chráneného územia je jazierko na dne starého lomu kulmských bridlíc v zastavanom území obce Lipovec. Ide o lokalitu s preukázaným výskytom a reprodukciou niekoľkých zvlášť chránených druhov živočíchov: mlok hrebenatý "(Triturus cristatus)", mlok bodkovaný "(Lissotriton vulgaris)", mlok horský "(Triturus alpestris)", rosnička zelená "(Hyla arborea)", kunka červenobruchá "(Bombina bombina)", jašterica krátkohlavá "(Lacerta agilis)", užovka obojková "(Natrix natrix)".
Cecok

Cecok môže byť:
Železničná trať Trutnov – Teplice nad Metují

Železničná trať Trutnov – Teplice nad Metují (v cestovnom poriadku pre cestujúcich označená číslom 047) je jednokoľajová regionálna trať. Na trati sa nachádza jeden tunel.
História.
Listina o koncesii z 20. februára 1906 bola vydaná k stavbe a prevádzkovaniu rušňovej železnice, ktorá bude zriadená ako miestna dráha o rozchode pravidelnom, zo stanice Teplice (Weckelsdorf), do Poříčí. Koncesionár sa zaväzuje, že povolenú železnicu počne ihneď stavať ju najneskôr do dvoch rokov postaví a pravidelné vozy po nej prevádzať.
Dráhu vlastnila spoločnosť "Místní dráha Trutnov - Teplice nad Metují" od začatia dopravy v septembri 1908 až do svojho zoštátnenie po roku 1935.
Dance 2 Trance

Dance 2 Trance bola nemecká trance dvojica hudobných producentov Rolfa Ellmera a DJ Daga Lernera. Spoločne vytvorili niekoľko hitov v polovici deväťdesiatych rokov a taktiež boli spájaný s duom Jam &amp; Spoon. 
Ich začiatky boli spájané promom pod názvom "Dance 2 Trance", ktoré obsahovalo skladby ako „Dance 2 Trance“ a „We Came In Peace“. Ich prvý album pod názvom "Moon Spirits" z roku 1992 obsahoval aj ich najúspešnejšiu skladbu „Power Of American Natives“ ktorá dosiahla rekordných 250 000 predaných kusov v Nemecku a bola ocenená zlatou platňou. Videoklip ku tejto skladbe dosiahol vysoké umiestnenie najmä na hudobnej stanici MTV. Skladba „Power Of American Natives“ bola neskôr zremixovaná v rokoch 1997, 1998 a 2009. Ich ďalší album a zároveň posledný album "Revival" vydali v roku 1995.
Po rozhodnutiach sa v roku 1995 duo rozišlo, DJ Dag začal sólovú kariéru a Ellmer prestúpil a začal sa viac zapájať do hudobného dua Jam &amp; Spoon. Po rozpade sa hudobné vydavateľstvo Blow Up rozhodlo vydať kompiláciu najlepších hudobných hitov Dance 2 Trance za ich 5 ročnú hudobnú kariéru.
Sad Wings of Destiny

Sad Wings of Destiny je druhý album od Judas Priest. Ide o posledný album, ktorý skupina natočila pre vydavateľstvo Gull. Pre slabú propagáciu a podporu zo strany labelu sa Judas Priest rozhodli z tohto vydavateľstva odísť.
Skladby.
Na pôvodnej verzii od Gull Records boli na zadnej strane skladby uvedené v poradí, v akom mali nasledovať (začínajúc piesňou „Prelude“ a končiac piesňou „Deceiver“), ale na samotnom disku bolo označenie strán prehodené, takže album otvára „Victim of Changes“ a uzaviara ho „Island of Domination“. Toto prehodené poradie sa prenieslo aj rôzne CD reedície. CD reedícia vydaná ako súčasť box setu Complete Albums má pôvodné plánované poradie (teda od „Prelude“).
Volejbal na Ázijských hrách

Volejbal na Ázijských hrách je volejbalový turnaj, ktorý sa koná v rámci multišportového podujatia Ázijských hier a ktorý organizuje Ázijská volejbalová konfederácia (AVC). Do programu hier bol turnaj oficiálne zaradený na 3. ázijských hrách v roku 1958 v Tokiu, vtedy len v mužskej kategórii. Volejbalový turnaj sa odvtedy koná na hrách pravidelne. Ženy mali premiéru na 4. ázijských hrách v roku 1962 v Jakarte. V mužskej kategórii získalo najviac víťazstiev , ktoré zvíťazilo osemkrát; v kategórii žien je to zasa so deviatimi víťazstvami.
Na hrách sa v rokoch 1958 a 1962 odohral súbežne s klasickým šestkovým volejbalom podľa pravidiel FIVB aj turnaj v tzv. deviatkovom volejbale (počet hráčov družstva bol deväť) podľa vtedajších ázijských pravidiel, na ktorom zakaždým zvíťazili družstvá Japonska pred Kórejskou republikou.
Železničná trať Týniště nad Orlicí – Letohrad

Železničná trať Týniště nad Orlicí – Letohrad (v cestovnom poriadku pre cestujúcich označená číslom 021) je jednokoľajová celoštátna trať. Trať vedie z Týniště nad Orlicí cez Častolovice, Doudleby nad Orlicí a Žamberk do Letohradu. Prevažne je vedená pozdĺž toku Divokej Orlice.
Dejiny.
List povolenia Františka Jozefa Prvého z 25. júna 1870 udelil koncesionárovi právo k stavbe a užívaniu železnice rušňovej od niektorého miesta trate z Dolní Lipky do Ústí nad Orlicí k príhodnému miestu rakúskej severozápadnej železnice pri Chlumci.
Dráhu vybudovala do roku 1874, vlastnila a prevádzkovala spoločnosť Rakúska severozápadná dráha od januára 1874 až do svojho zoštátnenia 1. januára 1908.
V roku 1900 boli podľa vtedajšieho cestovného poriadku v prevádzke tieto stanice:
Týniště, Častolovice, Kostelec n. O., Doudleby, Potštýn, Litice, Bohousov, Žamberk, Kyšperk
Prevádzka.
Na trati prevádzkujú České dráhy osobné a expresné vlaky; rýchliky sa postupne obmedzili na minimum. Trať sa ocitla trochu stranou záujmu po tom, čo ju preťala hranica medzi Královohradeckým a Pardubickým krajom. V roku 2011 oznámil Pardubický kraj zámer nezastavovať osobnými vlakmi v Sopotnici, kde je zastávka mimo zástavbu, a v Lukavici, ktorá sa však rozhodla svoju zastávku brániť. Už od sedemdesiatych rokov 20. storočia sa pripravovala modernizácia a elektrifikácia, na ktorú táto trať stále márne čaká. S ohľadom na nešťastne riešenú administratívnu reformu regionalizácie územia východných Čiech na Královohradecký a Pardubický kraj, k tomu už asi nedôjde.
Vlečky.
Zaniknutá vlečka do podniku Perla Doudleby nad Orlicí, zrušená a znesená v rokoch 2005-2006, bola zaujímavo trasovaná po hlavnej mestskej ulici medzi vozovkou a múrmi domov. Na vlečke boli oblúky s polomerom len 100 m, v podniku dokonca len 80 m, preto na ňu mala prechodnosť len ​​veľmi obmedzená skupina vozidiel.
Železničná trať Týniště nad Orlicí – Otovice zastávka

Železničná trať Týniště na Orlici – Otovice zastávka (v cestovnom poriadku označená číslom 026) sa nachádza na území Královohradeckého kraja a vedie z Týniště nad Orlicí do Meziměstí a ďalej do Broumova. Posledný úsek do Otovic zastávky nie je v súčasnej dobe obsluhovaný.
V roku 2010 sa otvorili diskusie o obnovení trate do Tłumaczówa, kde skončila prevádzka o 57 rokov skôr (1953?). Za obnovenie štvorkilometrového cezhraničného úseku (2 km na každej strane hraníc) lobujú majitelia lomu na melafýr pri Tłumaczówe kvôli preprave štrku. Česká strana by uvítala obnovenie osobnej prevádzky medzi Broumovom a Otovicami. Obnovenie trate podporuje predseda predstavenstva Združenia železničných spoločností Jiří Mužík. Starosta Otovic Petr Novák je označovaný za odporcu obnovy, ten vyjadril výhrady k tomu, že s obcou nikto nekonal, a obavy z príliš veľkej frekvencie náhradnej dopravy, cezhraničnú osobnú dopravu by však uvítal. Podobné výhrady má aj starostka Hynčice Věra Hermonová.
Dejiny.
List povolenia Františka Jozefa I. zo 14. septembra roku 1872 udelil spoločnosti StEG štátne právo k stavbe a užívaniu dráhy z Chocně do Meziměstí (nemecký názov Halbstadt) s dráhami pripájajúcimi Broumov. Spoločnosť sa zaviazala, že dráhu začne stavať v šiestich mesiacoch odo dňa schválenia s tým, že ju počas troch rokov dokončí a uvedie do prevádzky.
Dráhu vlastnila a prevádzkovala Rakúska spoločnosť štátne dráhy od roku 1875 až do svojho zoštátnenia z 1. januára roku 1908.
V roku 1900 boli podľa vtedajšieho cestovného poriadku v prevádzke tieto stanice:
Týniště, Velké Petrovice, Bolehošť, Ledce-Klášter, Očelice, Opočno, Pohoří, Rohenice, Bohuslavice-Černčice, Černčice, Nové Město nad Metují, Vrchoviny, Václavice, Vysokov, Náchod, Běloves, Malé Poříčí, Hronov, Žabokrky, Police, Maršov, Metuj-Dědov, Softenthal, Teplice, Bohdašín, Březová, Meziměstí, Ruprechtice-Jetřichovice, Hynčice, Heřmánkov-Olivětín, Broumov, Otovice, Otovice-Kostel
Urup (prieliv)

Urup (rus. Уруп) je prieliv v Tichom oceáne, ktorý oddeľuje ostrov Urup na juhozápade od ostrovov Čornyje Bratia (konkrétne od ostrova Brat Čirpojev) na severovýchode. Ostrov Urup a aj súostrovie Čornyje Bratia sú neobývané. Prieliv Urup spája Ochotské more a Tichý oceán. Vody prielivu ležia v Sachalinskej oblasti.
Dĺžka prielivu dosahuje okolo 20 km. Maximálna šírka dosahuje až 30 km. Maximálna hĺbka je vyše 500 m. Brehy prielivu sú strmé a skalnaté.
Stredná výška prílivu vôd prielivu dosahuje 1,0 m.
Železničná trať Třemešná ve Slezsku – Osoblaha

Železničná trať Třemešná ve Slezsku – Osoblaha je úzkorozchodná železničná trať vedúca z Třemešné ve Slezsku na trati Krnov – Šumperk do Osoblahy s číslom 298. Je poslednou úzkorozchodnou traťou, na ktorej prevádzkujú pravidelnú osobnú prepravu České dráhy.
V sedemdesiatych rokoch 19. storočia sa majitelia Osoblažského cukrovaru snažili napojiť mesto na železnicu. Z ekonomického hľadiska bolo najvýhodnejšie napojenie na sieť pruských železníc, úrady vo Viedni však túto variantu zamietli. 14. decembra 1898 bola otvorená trať z Třemešnej. 
Prevádzka na trati.
V GVD 2007/2008 bolo na úzkorozchodke vedených 7 párov spojov, v súčasnosti je prevádzkovaných 6 párov vlakov. Všetky osobné vlaky sú vedené rušňom ČD radu 705.9 a jedným alebo dvoma vozňami radu Btu. Cez letnú sezónu a vo vybrané dni je na úzkorozchodke vedený jeden pár historických vlakov, vedených v sobotu parnou lokomotívou U46.002 a v nedeľu historickou motorovou lokomotívou TU 38.001. Výletné vlaky prevádzkuje spoločnosť Slezské zemské dráhy, o. p. s.
Pierre Monteux

Pierre Benjamin Monteux (* 4. apríl 1875, Paríž, Francúzsko – † 1. júl 1964, Hancock, Maine, USA) bol francúzsky dirigent. Potom, čo študoval hru na husle a violu, pôsobil po dobu jednej dekády ako hráč v orchestroch a neskôr aj ako občasný dirigent; pravidelnú prácu dirigenta získal v roku 1907. Do širšieho povedomia sa dostal keď v rokoch 1911 až 1914 dirigoval svetové premiéry diel ako Stravinského "Svätenie jari", Ravelov "Daphnis et Chloé" alebo Debussyho "Jeux" pre baletnú spoločnosť Ballets russes Sergeja Ďagileva. V nasledujúcom polstoročí dirigoval rôzne orchestre po celom svete.
V rokoch 1917 až 1919 bol šéfdirigentom v oblasti francúzskeho repertoáru Metropolitan Opera v New Yorku. Takisto viedol orchestre Boston Symphony Orchestra (1919-1924), Royal Concertgebouw Orchestra (1924-1934), Orchestre Symphonique de Paris (1929-1938) a San Francisco Symphony (1936-1952). V roku 1961, vo veku osemdesiatšesť rokov, sa stal hlavným dirigentom orchestra London Symphony Orchestra; tomu sa venoval až do svojej smrti o tri roky neskôr. Hoci bol známy predovšetkým pre dirigovanie francúzskeho repertoáru, mal rád skôr hudbu nemeckých skladateľov, predovšetkým Johannesa Brahmsa. Nemal rád nahrávanie predstavení kvôli tomu, že je to v rozpore so spontánnosťou, napriek tomu však existuje veľké množstvo záznamov jeho koncertov.
Monteux bol tiež známy ako učiteľ. V roku 1932 založil dirigentskú triedu v Paríži, ktorá sa vyvinula do letnej školy a ktorú neskôr presunul do svojho letného sídla v obci Les Baux-de-Provence na juhu Francúzska. Potom, čo sa v roku 1942 natrvalo presťahoval do USA a dostal tu štátne občianstvo, založil školu pre dirigentov a orchestrálnych hudobníkov so sídlom v meste Hancock (štát Maine). Medzi jeho študentmi, či už vo Francúzsku či v Spojených štátoch, patrila rada ľudí, ktorým sa neskôr dostalo svetového uznania. Patrí medzi ne napríklad Igor Markevitch, Neville Marriner, André Previn, Lorin Maazel a Seiji Ozawa. Škola vo svojej činnosti pokračovala aj po Monteuxovej smrti.
Basketbal na Ázijských hrách

 
Basketbal na Ázijských hrách je basketbalový turnaj, ktorý sa koná v rámci multišportového podujatia Ázijských hier a ktorý organizuje Ázijská basketbalová federácia (FIBA Asia). Do programu hier bol turnaj oficiálne zaradený hneď na prvých ázijských hrách v roku 1951 v Tokiu, vtedy len v mužskej kategórii. Basketbalový turnaj sa odvtedy koná na hrách pravidelne. Ženy mali premiéru až na 7. ázijských hrách v roku 1974 v Teheráne. V mužskej kategórii získala najviav víťazstiev , ktorá zvíťazila osemkrát; v kategórii žien družstvo družstvo vyhralo 7 turnajov.
V roku 2018 sa uskutočnil prvýkrát aj turnaj v basketbale 3x3. Víťazmi sa v oboch kategóriách stali družstvá Číny.
Proliv Snou

Proliv Snou (rus. Пролив Сноу; iný názov: Bystryj – rus.: Быстрый; doslova "Snowov prieliv") je prieliv v Tichom oceáne, ktorý oddeľuje ostrov Brat Čirpojev na juhozápade od ostrova Čirpoj na severovýchode (sú to ostrovy súostrovia Čornyje Bratia). Obidva ostrovy sú neobývané. Prieliv Snou spája Ochotské more a Tichý oceán. Vody prielivu ležia v ruskej Sachalinskej oblasti.
Dĺžka prielivu dosahuje okolo 7 km. Maximálna šírka dosahuje až 3 km. Maximálna hĺbka dosahuje vyše 200 m. Brehy prielivu sú strmé a kopcovité.
Východná časť prielivu sa vyznačuje silným prílivom.
Pomenovanie.
Prieliv je pomenovaný na počesť Angličana Henryho J. Snowa (1848–1915), ktorý chodieval poľovať na Kurilské ostrovy medzi rokmi 1873 a 1896. Zároveň aj ostrovy mapoval.
Hrabůvka

Hrabůvka môže byť:
Moravská Ostrava a Přívoz

Moravská Ostrava a Přívoz je od 24. novembra 1990 mestský obvod štatutárneho mesta Ostrava. Leží medzi riekami Odrou a Ostravicou, južne od ich sútoku, na území 1353 ha a žije tu 41 756 obyvateľov. Územie obvodu sa skladá z celých katastrálnych území Moravskej Ostravy a Přívozu.
História.
Obvod "Moravská Ostrava a Přívoz" vznikol z katastrov bývalého mesta Moravskej Ostravy a bývalej obce Přívozu. Do jedného správneho celku pod názvom "Moravská Ostrava" boli spolu s Vítkovicami, Mariánskymi Horami, Zábřehom nad Odrou, Hrabůvkou a Novou Vsou spojené 1. januára 1924. V rokoch 1960 - 1971 boli súčasťou obvodu "Ostrava střed" a od novembra 1971 obvodu "Ostrava 1".
Basketbal na Panamerických hrách

 
Basketbal na Panamerických hrách je basketbalový turnaj, ktorý sa koná v rámci multišportového podujatia Panamerických hier a ktorý organizuje Americká basketbalová federácia (FIBA Americas). Do programu hier bol turnaj oficiálne zaradený hneď na prvých Panamerických hrách v roku 1951 v argentínskom Buenos Aires, vtedy len v mužskej kategórii. Basketbalový turnaj sa odvtedy koná na hrách pravidelne. Ženy mali premiéru na 2. Panamerických hrách v roku 1955 v Mexiko City. V oboch kategóriách na turnaji dominujú družstvá Spojených štátov.
Motor na zvyškové palivo

Motor na zvyškové palivo je naftový motor prispôsobený pre spaľovanie paliva s väčšou viskozitou a väčším obsahom nečistôt získaného zo zvyškov po destilácii ropy. Tieto motory sú vybavené zariadením pre čistenie a predohrievanie paliva.
Motor na kvapalné palivá

Motor na kvapalné palivá je piestový spaľovací motor, ktorého charakteristickým znakom je, že palivo sa k zariadeniu na prípravu zmesi privádza v kvapalnom stave.
Motory na kvapalné palivá sú:
Volejbal na Panamerických hrách

 
Volejbal na Panamerických hrách je volejbalový turnaj, ktorý sa koná v rámci multišportového podujatia Panamerických hier. Spoločne ho organizujú Juhoamerická volejbalová konfederácia (CSV) a NORCECA. Do programu hier bol turnaj oficiálne zaradený na 2. Panamerických hrách v roku 1955 v Mexiko City, v mužskej i ženskej kategórii zároveň. Volejbalový turnaj sa odvtedy koná na hrách pravidelne. V kategórii mužov získala najviac prvenstiev , ktorá zvíťazila pätkrát, v ženskej kategórii je to tiež , ktorá vyhrala 8 turnajov.
Rudické propadání

Rudické propadání leží v strednej časti CHKO Moravský kras severne od mesta Brna, neďaleko obcí Jedovnice a Rudice. Spolu s Býčí skálou tvoria druhý najdlhší jaskynný systém v Česku (po Amatérskej jaskyni) o celkovej dĺžke vyše 13 kilometrov.
Prepadanie jedovnického potoka - "Rudické propadání" je najmohutnejšie prepadanie v Moravskom krase. Vody jedovnického potoka postupne padajú až do hĺbky 90 metrov. V prepadaní sa tak nachádza jeden z najvyšších vodopádov v Česku. V jaskyni sa tiež nachádza Rudická priepasť, najhlbšia česká suchá priepasť, a Obří dóm, jeden z najväčších jaskynných priestorov v Česku. Srbský sifon potom túto jaskyňu spája s Býčou skalou.
S Rudickým prepadaním bezprostredne susedí skalný útvar Kolíbky, ktorý je obľúbeným miestom horolezcov aj filmárov.
Turizmus.
Údolím Jedovnického potoka vedie z Jedovníc zelená turistická značka spojená s náučným chodníkom až k samotnému Rudickému propadání a pokračuje okolo skalného útvaru Kolíbky až do Rudíc k historickému murovanému veternému mlynu.
Ploník (prírodná rezervácia)

Ploník je prírodná rezervácia ev. č. 1065 na východnom okraji obce Černovice v okrese Blansko. Oblasť spravuje AOPK KS Brno.
Dôvodom ochrany je zachovanie krajinársky a botanicky významnej lokality mokradí a vyzretých vrchovísk. Ide o biocentrum lokálneho významu uprostred smrekových lesných porastov na trase biokoridoru regionálneho významu.
Bayerova

Bayerova je prírodná rezervácia ev. č. 612 severne od obce Křtiny v okrese Blansko. Oblasť spravuje AOPK Brno. Pár desiatok metrov od rezervácie sa nachádza Arborétum Křtiny.
Predmetom ochrany sú dubovobukové a bukové porasty s prímesou jedle nachádzajúce sa na ľavom svahu Křtinského potoka. 
Na území rezervácie sa nachádza pamätník Augusta Bayera, profesora vtedajšej lesníckej fakulty Vysokej školy poľnohospodárskej v Brne.
Vratíkov (prírodná rezervácia)

Vratíkov je prírodná rezervácia ev. č. 1187 západne od mesta Boskovice v okrese Blansko. Oblasť spravuje AOPK KS Brno.
Ochrana.
Predmetom ochrany je jedinečný segment krajiny s vysokou ekologickou aj estetickou hodnotou zahŕňajúci ostrovček devónských vápencov Němčičky – vratíkovského pruhu s početnými jaskyňami a vývermi krasových vôd tzv. Vratíkovský kras. Ochranou sú tiež zabezpečené významné zimoviská chránených druhov netopierov. Geologický podklad a expozícia podmieňujú potom výskyt špecifických rastlinných spoločenstiev s niekoľkými rastlinnými druhmi, ktoré nie sú v inej časti Drahanskej vrchoviny uvádzané. Ide, okrem iného, o zbehovec ženevský "(Ajuga genevensis)", hlaváčik letný "(Adonis aestivalis)", skalník obyčajný "(Cotoneaster integerrimus)", prerastlík kosákovitý "(Bupleurum falcatum)" a i. Archeologické výskumy v portáloch niektorých jaskýň priniesli významné poznatky o vývoji človeka, zaujímavé sú dobre dochované zvyšky po dolovaní železitých rúd (napr. zvyšky taviacich pecí keltského pôvodu).
Údolí Chlébského potoka (okres Blansko)

Údolí Chlébského potoka je prírodná pamiatka ev. č. 1941 juhozápadne od obce Černovice v katastrálnych územiach Černovice u Kunštátu (okres Blansko) a Osiky (okres Brno-venkov).
Ochrana.
Predmetom ochrany je niva Chlébského potoka s početnou populáciou ohrozenej bledule jarnej "(Leucojum vernum)" na východnom okraji jej súvislého rozšírenia. V prípotočných jelšinách s jelšou lepkavou "(Alnus glutinosa)" a jaseňom štíhlym "(Fraxinus excelsior)" miestami s prímesou smreka obyčajného "(Picea abies)" sa vyskytujú napríklad ostrica oddialená "(Carex remota)", ostrica lesná "(Carex sylvatica)", čarovník obyčajný "(Circaea lutetiana)", prvosienka vyššia "(Primula elatior)", lykovec jedovatý "(Daphne mezereum)" a valeriána výbežkatá "(Valeriana excelsa)". Tieto druhy sú doplnené radom bylín mezofilných lesov. Rastie tu napríklad kopytník európsky "(Asarum europaeum)", pečeňovník trojlaločný "(Hepatica nobilis)" a pľúcnik tmavý "(Pulmonaria obscura)". V lúčnych porastoch sú zastúpené vlhkomilné druhy pichliač potočný "(Cirsium rivulare)", krvavec lekársky "(Sanguisorba officinalis)" či hadovník väčší "(Bistorta major Gray)". Pozdĺž toku vytvára súvislé porasty deväťsil lekársky "(Petasites hybridus)".
Turizmus.
Údolím prechádza zelená turistická značka, samotnú prírodnú rezerváciu je možné potom prejsť po okružnom náučnom chodníku.
Fond ochrany vkladov

Fond ochrany vkladov (akronym: FOV) je právnická osoba zriadená na základe zákona Národnej rady SR č. 118/1996 Z. z. o ochrane vkladov a o zmene a doplnení niektorých zákonov, na účely ochrany vymedzených typov bankových vkladov fyzických a právnických osôb v bankách a pobočkách zahraničných bánk na území Slovenska.
K roku 2013 sa slovenského systému ochrany vkladov zúčastňuje 13 bánk. Fond je členom Európskeho fóra poisťovateľov vkladov, v rámci ktorého spolupracuje so systémami ochrany vkladov v zahraničí pre zabezpečenie ich efektívneho fungovania v zmysle smernice Európskeho parlamentu a Rady 94/19/ES z 30. mája 1994 o systémoch ochrany vkladov v znení smernice Európskeho parlamentu a Rady 2009/14/ES z 11. marca 2009.
Chránené vklady.
V súčasnosti sú v bankách pôsobiacich na území Slovenska 100% chránené vklady do výšky 100 000 EUR. Vkladom sa rozumie súčet všetkých peňažných prostriedkov a účtov jednej osoby.
Zoznam chránených vkladov upravuje § 3 zákona NR SR č. 118/1996 Z. z. o ochrane vkladov a o zmene a doplnení niektorých zákonov, v praxi sa za produkty chránené FOV považujú:
Vyplácanie náhrad sa musí skončiť najneskôr do 20 pracovných dní od vyhlásenia začiatku, FOV so súhlasom Národnej banky Slovenska môže v odôvodnených prípadoch túto lehotu predĺžiť najviac o desať pracovných dní.
Spravovanie prostriedkov fondu.
Prispievať do fondu sú povinné všetky banky pôsobiace na území Slovenska, s výnimkou pobočiek zahraničných bánk, ak sa tieto banky zúčastňujú na ochrane vkladov v domovskej krajine. Objem prostriedkov v bankovom sektore podľa výročnej správy Fondu je 46,91 mld. EUR, pričom objem chránených vkladov predstavuje 57,3 % tejto sumy t. j. 26,83 mld. EUR. Výška príspevku bola pre rok 2014 stanovená na 0,2 % z hodnoty vkladov v banke chránených zákonom č. 118/1996 Z. z. o ochrane vkladov.
Náklady na správu a financovanie Fondu ochrany vkladov k 31. decembru 2013 boli vo výške 543 750 eur výnosy boli dosiahnuté v objeme 905 847 eur. Fond dosiahol za rok 2013 zisk vo výške 362 097 eur.
Legislatíva.
Fungovanie fondu sa riadi zákonom NR SR č. 505/2010 Z.z., ktorý novelizuje zákon NR SR č. 118/1996 Z.z. Z pohľadu vkladateľa tento zákon stanovuje výšku krytia a dobu vyplácania náhrad za vklady. 
Literatúra.
Primárne zdroje
Heslá v encyklopédiách a slovníkoch
Jozef Šašinka

Jozef Šašinka (* 21. marec 1891, Rákoskeresztúr, Maďarsko – † 27. január 1945, Lisková) bol staviteľ a projektant. Založil a viedol stavebnú firmu, ktorá v Poprade a vo Vysokých Tatrách postavila mnohé, dnes už historické objekty.
Životopis.
Vyučený murár, neskôr študoval v Brne. Oženil sa s Andělou Prágerovou z Nezdenic a mal dve dcéry. Na Slovensko prišiel po vzniku prvej Československej republiky. Bol zamestnancom architekta Milana Harminca, ktorý patril k tzv. „prvej generácii slovenských architektov“.
Ako majiteľ stavebnej firmy sa podieľal na stavbe Sanatória Všeobecného penzijného ústavu (Penzák) v Novom Smokovci, liečebného ústavu vo Vyšných Hágoch a v Lučivnej, realizoval úplnú prestavbu skokanského (Jarolímkovho) mostíka na Štrbskom Plese, staval Chatu M. R. Štefánika pod Ďumbierom, farský kostol v Spišskom Bystrom, budovu Mestského úradu v Poprade, projektoval a staval Chatu pod Rysmi, reštauráciu pri hoteli Hviezdoslav (dnes Kempinsky) na Štrbskom Plese, projektoval a realizoval prístavbu Sanatória Dr. Opatrného v Hornom Smokovci, staval vodovod v katastri Novej Lesnej, staval budovu transformačnej stanice, kotolne a ďalšie prístavby Masarykovej liečebne v Kvetnici, staval zotavovňu Morava v Tatranskej Lomnici, kasárne v Kežmarku a v Poprade, podieľal sa na rekonštrukcii Vagónky v Poprade v roku 1940. V roku 1943 dokončil stavbu hvezdárne na Skalnatom Plese, dnes je tam pracovisko Astronomického ústavu SAV. Budova je postavená tak kvalitne, že dodnes nepotrebuje väčšiu opravu. V roku 1943 dokončil stavbu Zamkovského chaty a realizoval mnohé iné stavby.
Jozef Šašinka podporoval mnohé charitatívne podujatia, športové a turistické akcie, bol tajomníkom Odboru Klubu československých turistov, predsedom Hokejového klubu Tatry, Atletického klubu v Poprade. Počas druhej svetovej vojny finančne podporoval partizánov, zachránil život českým utečencom. V januári 1945 ho zatkla nemecká tajná polícia (Gestapo) a odviezla do väznice v Ružomberku. Dňa 27. januára 1945 v lese pri obci Lisková bol popravený.
Lebeďák

Lebeďák je prírodná pamiatka ev. č. 1922 severne od obce Lhota Rapotina v okrese Blansko. Oblasť spravuje AOPK Brno.
Ochrana.
Predmetom ochrany je zakrpatená dúbrava, prevláda dub zimný "(Quercus petraea Matusch)" a skalnatá kvetena napr.: oman hnidákovitý "(Inula conyzae)" alebo sezel sivý "(seseli osseum)".
Volejbal na Afrických hrách

 
Volejbal na Afrických hrách je volejbalový turnaj, ktorý sa koná v rámci multišportového podujatia Afrických hier a organizuje ho Africká volejbalová konfederácia (CAVB). Do programu hier bol turnaj oficiálne zaradený hneď na prvých Afrických hrách v roku 1965 v konžskom Brazzaville, vtedy iba v mužskej kategórii. Volejbalový turnaj sa odvtedy koná na hrách pravidelne. Ženský turnaj mal premiéru na 3. Afrických hrách v roku 1978 v Alžíri. V kategórii mužov získal najviac prvenstiev , ktorý zvíťazil šesťkrát, v ženskej kategórii je to , ktorá vyhrala 5 turnajov.
Spoločný register bankových informácií

Spoločný register bankových informácií (skr. SRBI) je úverový register, ktorý prevádzkuje spoločnosť Slovak Banking Credit Bureau, s.r.o. Firma spracúva informácie od bánk za účelom zhodnotenia bonity klientov a žiadateľov o úverový produkt.
Zaradenie do registra.
Do registra je zaradený každý vlastník kreditnej karty, vlastník bežného účtu využívajúci prečerpanie, ale aj žiadateľ o úver. 
Informácie v registri.
Register obsahuje informácie o identite dlžníka a nasledovné údaje o využívaných produktoch:
Informácie sú v registri uchovávané po dobu trvania kontraktu a ďalších 5 rokov po jeho ukončení. 
Výpis z registra.
Právnické osoby a fyzické osoby podnikatelia môžu požiadať o výpis z registra prostredníctvom Národnej banky Slovenska, a to písomnou žiadosťou. O informácie možno žiadať aj prostredníctvom klientskeho centra .
Nová Bělá

Nová Bělá je od 24. novembra 1990 mestský obvod štatutárneho mesta Ostrava. Leží na južnom okraji mesta, na území s rozlohou 717 ha a žije tu 1 751 obyvateľov.
História.
Prvá písomná zmienka o obci pochádza z roku 1392. Ako väčšina okolitých obcí i Nová Bělá mala poľnohospodársky charakter. Zmenil to až rozvoj priemyslu v okolí v druhej polovici 19. storočia a prvej polovici 20. storočia. Miestny obyvatelia čoraz častejšie hľadali zamestnanie v priemyselných podnikoch. Zvýšil sa tiež počet obyvateľov – z 556 v roku 1843 na 1756 v roku 1940. Pôvodne samostatná obec bola 1. júla 1941 pripojená k Moravskej Ostrave. V roku 1954 sa osamostatnila a samostatnou zostala až do roku 1974. Od 1. januára 1975 je znovu súčasťou Ostravy.
Ibbenbüren

Ibbenbüren je banícke mesto v okrese Steinfurt v Severnom Porýní-Vestfálsku v Nemecku. K 31. 12. 2013 tu žilo 50 438 obyvateľov.
Prvá písomná zmienka o Ibbenbürene je z 14. apríla 1146, mestské práva ziskal 1. februára 1724.
Lhotské jalovce a stěny

Lhotské jalovce a stěny je prírodná pamiatka ev. č. 1923 na severozápadnom okraji obce Lhota u Olešnice v okrese Blansko. Oblasť spravuje AOPK Brno.
Ochrana.
Predmetom ochrany sú skalné steny a mrazové zruby s pestrou mozaikou spoločenstiev. 
Zo vzácnych rastlinných druhov sa tu vyskytujú: vtáčia prilba biela "(Cephalanthera damasonium)", ľalia zlatohlavá "(Lilium martagon)", horec krížatý "(Gentiana cruciata)", veternica lesná "(Anemone sylvestris)", pahorec brvitý "(Gentianopsis ciliata)". 
Z plazov jašterica krátkohlavá "(Lacerta agilis)" 
a tiež vzácnejšie druhy vtákov ako napr.: glezg hrubozobý "(Coccothraustes coccothraustes)", krkavec čierny "(Corvus corax)", rybárik riečny "(Alcedo atthis)", jastrab krahulec "(Accipiter nisus)", strakoš obyčajný "(Lanius collurio)", vodnár potočný "(cinclus cinclus)"
Basketbal na Afrických hrách

 
Basketbal na Afrických hrách je basketbalový turnaj, ktorý sa koná v rámci multišportového podujatia Afrických hier a organizuje ho Africká basketbalová federácia (FIBA Africa). Do programu hier bol turnaj oficiálne zaradený hneď na prvých Afrických hrách v roku 1965 v konžskom Brazzaville, v mužskej i ženskej kategórii zároveň. Basketbalový turnaj sa odvtedy koná na hrách pravidelne. V kategórii mužov získal najviac prvenstiev , ktorý zvíťazil štyrikrát, v ženskej kategórii dominuje , ktorý vyhral 7 turnajov.
U Nového hradu

U Nového hradu je prírodná rezervácia ležiaca v okrese Blansko. Je pomenovaná podľa zrekonštruovanej zrúcaniny Nového hradu. Rezervácia sa rozkladá na ploche 53,74 ha. Bola vyhlásená v roku 1975. 
Účelom ochrany je uchovanie zmiešaných prirodzených listnatých porastov s bohatým bylinným podrastom. V lesoch sa nachádzajú porasty buku, hrabu, javorov horský a mliečny, dubov a lipy.
Mark 'Oh

Marko Albrecht (* 23. jún 1970), známy ako Mark 'Oh je nemecký DJ prevažne tvoriaci skladby v žánri Dance a Rave.
Jeho začiatky súvisia z rockovou skupinou Line Up a taktiež s prácou v známych nemeckých kluboch ako Groove Club alebo Cosmic Club. Od roku 1993 sa začal naplno venovať DJ-ingu kedy začal vystupovať aj naživo. V roku 1993 dosiahol prvý úspech skladbou „Randy (Never Stop That Feeling)“. V roku 1994 vydal skladby ako „Love Song“ alebo „Tears Don't Lie“ ktoré boli úspešne najmä v jeho rodnom Nemecku a Švédsku. V polovici deväťdesiatych rokov sa Mark situoval na vtedajší populárny hudobný žáner Rave z melodickým podtónom žánru Happy Hardcore, pod ktorým sa neskôr odvíjali skladby ako „Fade To Grey“, „Tell Me“ a iné. Neskôr Mark začal produkovať skôr viac typické tanečné skladby aj po dvoch desaťročiach stále vydáva a produkuje vlastné hudobné albumy.
Cesta II. triedy 576 (pôvodná)

Pôvodná cesta II. triedy 576 bola cesta II. triedy na Slovensku v dnešnom Prešovskom kraji.
História.
Cesta viedla v koridore časti dnešnej cesty I/73 z obce Lipníky, kde sa oddeľovala od cesty I. triedy I/18 do mesta Giraltovce, kde sa končila križovatkou s cestou II. triedy II/556.
Koncom 70. rokov bola spolu s úsekom cesty II/556 Giraltovce - Svidník - Vyšný Komárnik pretriedená na cestu I. triedy a označená číslom I/73.
V 90-tych rokoch bolo uvoľnené číslo "II/576" opätovne použité pre novo zriadenú cestu II. triedy II/576 Vranov nad Topľou - Herľany - Bidovce - Bohdanovce.
Úverový register

Úverový register je register informácií o úveroch, o povolenom prečerpaní na účte, vydaných kreditných kartách a podaných žiadostiach bankových klientov.
Svídovec

Svídovec je prírodná pamiatka ev. č. 1879, ktorá leží neďaleko obce Rohozec v okrese Brno-venkov.
Ochrana.
Je to jedna z najvýznamnejších lokalít teplomilných druhov, ktoré v nadväznosti na Tišnovskú kotlinu zasahujú smerom dovnútra Českomoravskej vrchoviny, z ktorých mnohé tu majú svoje medzné lokality v povodí Svratky. Zo zvlášť chránených rastlín má tu svoju – v širšom regióne vonkoncom ojedinelú – lokalitu i dealpínský papraďorast vratička mesiačikovitá "(Botrychium lunaria)". Prírodovednú hodnotu lokality zvyšuje na vápencovú ladu nadväzujúci rozľahlejší zvyšok prírode blízkych listnatých porastov s dominanciou buku a s druhovo veľmi bohatým bylinným podrastom, indikujúcim mozaiku niekoľkých lesných typov.
Záujmové združenie právnických osôb

Záujmové združenie právnických osôb je právnická osoba zriadená na základe § 20f21 Občianskeho zákonníka (č. 40/1964 Zb.) na ochranu záujmov členských právnických osôb združenia alebo na dosiahnutie iného účelu. Patrí k základným typom právnických osôb na Slovensku.
Založenie.
Záujmové združenie právnických osôb môžu založiť minimálne dve právnické osoby. Na založenie združenia sa vyžaduje písomná zakladateľská zmluva uzavretá zakladateľmi alebo schválenie založenia združenia na ustanovujúcej členskej schôdzi. O založení združenia na tejto schôdzi sa spíše zápisnica obsahujúca zoznam zakladajúcich členov združenia s uvedením ich mena (názvu) a bydliska (sídla) a podpisy členov. K zmluve alebo zápisnici o ustanovujúcej členskej schôdzi musia byť priložené stanovy a určenie osôb oprávnených konať v mene združenia, ktoré schvália zakladatelia alebo ustanovujúca schôdza.
Zakladatelia alebo ustanovujúca členská schôdza schvália stanovy, ktoré určia:
Následne zakladateľ predloží registrovému úradu, ktorým je obvodný úrad v sídle kraja, v ktorom bude mať záujmové združenie svoje sídlo:
Záujmové združenie právnických osôb nadobúda právnu spôsobilosť zápisom do Registra záujmových združení právnických osôb, ktorý spravuje sekcia verejnej správy Ministerstva vnútra SR.
Zánik.
Záujmové združenie právnických osôb zaniká výmazom z Registra záujmových združení právnických osôb, t. j. vykonaním likvidácie, ak imanie združenia neprechádza na právneho nástupcu, alebo v opačnom prípade zlúčením / splynutím s iným záujmovým združením.
Mimoriadna udalosť

Mimoriadna udalosť (skratka MU) je závažná, časovo ťažko predvídateľná a priestorovo ohraničená udalosť, spôsobená vplyvom živelnej pohromy, technickej alebo technologickej havárie (prevádzkovej poruchy, prípadne úmyselného konania človeka, ktorá vyvolala narušenie stability systému alebo prebiehajúcich dejov a činností, ohrozuje životy a zdravie osôb, hmotné a kultúrne statky či životné prostredie), katastrofy a nežiaduceho výskytu medveďa hnedého. Termín sa používa najmä v krízovom manažmente, civilnej ochrane a poisťovníctve.
Slovensko.
V rámci slovenskej právnej úpravy (zákon č. 42/1994 Z. z. o civilnej ochrane obyvateľstva) sa mimoriadnou udalosťou rozumie živelná pohroma, havária, katastrofa, ohrozenie verejného zdravia II. stupňa alebo narušenie dodávok tepla, nežiaduci výskyt medveďa hnedého, hromadný prílev cudzincov na územie Slovenskej republiky alebo teroristický útok, pričom
S účinnosťou od 26. februára 2022 platí zákon č. 55/2022 Z. z. o niektorých opatreniach v súvislosti so situáciou na Ukrajine. V súvislosti s konfliktom na Ukrajine (Ruská invázia na Ukrajinu) platia zmeny v zákone o civilnej ochrane a ďalšie. Novela zákona o civilnej ochrane 42/1994 Z. z. vytvára právny rámec na vyhlásenie mimoriadnej situácie z dôvodu hromadného prílevu cudzincov. 
Obdobie ohrozenia alebo obdobie pôsobenia následkov mimoriadnej udalosti na život, zdravie alebo majetok menovaný zákon definuje ako mimoriadnu situáciu.
Česko.
V Česku je "mimořádná událost" právne definovaná ako: "„škodlivé působení sil a jevů vyvolaných činností člověka, přírodními vlivy, a také havárie, které ohrožují život, zdraví, majetek nebo životní prostředí a vyžadují provedení záchranných a likvidačních prací.“"
Spojené štáty.
V Spojených štátoch je ekvivalentom mimoriadnej udalosť výraz "emergency event" alebo "emergency situation" a podľa 49 oddielu Zákonníka Spojených štátov je charakterizovaná ako: "„prírodná alebo človekom spôsobená katastrofa, ako hurikán, povodeň, zemetrasenie, zosuv pôdy, lesný požiar, snehová víchrica, teroristický čin, vypuknutie [závažného] prenosného ochorenia, únik nebezpečných rádioaktívnych, chemických alebo biologických látok, alebo s vojnovým konfliktom súvisiaca aktivita, ktorá predstavuje riziko úmrtia, vážneho ochorenia, ťažkého zranenia alebo závažných škôd na majetku. Katastrofa môže byť z hľadiska rozsahu lokálna, regionálna alebo národná.“"
Basketbal na Pacifických hrách

 
Basketbal na Pacifických hrách je basketbalový turnaj, ktorý sa koná v rámci multišportového podujatia Pacifických hier (do roku 2007 ako "Juhopacifické hry") a organizuje ho Oceánska basketbalová federácia (FIBA Oceania). Do programu hier bol turnaj oficiálne zaradený hneď na prvých Pacifických hrách v roku 1963 vo fidžijskom meste Suva, vtedy iba v mužskej kategórii. Basketbalový turnaj sa odvtedy koná na hrách pravidelne. Ženský turnaj mal premiéru na 2. Pacifických hrách v roku 1966 v novokaledónskom meste Nouméa. V kategórii mužov i žien získali najviac prvenstiev Tahiti, ktoré zvíťazili zhodne na piatich turnajoch.